**Raport Monitorimi i realizimit të zbatimit të Planit të Integritetit 2024 Bashkia Patos**

Tabela e përmbajtjes

[I.Hyrje](#_Toc171395532) 3

[II.Metodologjia e vlerësimit](#_Toc171395533) 4

[III.Monitorimi i zbatueshmërisë të planit të integriteit 4](#_Toc171395534)

IV. [Konkluzione dhe Rekomandime 1](#_Toc171395537)3

V. Hapa të tjerë………………………………………………………………………….......**13**

Lista e Figurave

[Figura 1: Shkalla e realizimit te plotë të masave/aktiviteteteve janar-dhjetor 2024………………5](#_Toc171395630)

Figura 2; Grafiku i zbatimit të masave janar-dhjetor 2024………………………………………..6

Figura 3: Objektivi I **“**Forcimi, menaxhimi efektiv dhe zhvillimi i vazhdueshëm i burimeve njerëzore. për parandalimin dhe identifikimin e risqeve të integritetit për të gjitha nivelet dhe funksionet në bashki”, grafiku i realizimit të masave/aktiviteteve janar-dhjetor 2024.................................................................................................................................................8

Figura 4: Objektivi II **“**Forcimi i kuadrit të brendshëm rregullator në aspekte të veçanta të etikës dheintegritetit” grafiku i realizimit të masave janar-dhjetor 2024………………………………………………………………………………………………10

Figura 5: Objektivi III **“**Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë”, grafiku i realizimit të masave/aktiviteteve janar-dhjetor 2024……………………………………………………………………………… 12

**I. Hyrje**

Integriteti institucional dhe lufta kundër korrupsionit konsiderohen si një nga prioritetet kryesore të Qeverisë Shqiptare. Në kontekstin e sektorit publik, integriteti nënkupton përmbushjen e detyrimeve për transparencë, llogaridhënie, etikë, ndershmëri, efektivitet dhe eficencë në kryerjen e detyrave dhe ushtrimin e funksioneve rregullatore dhe administrative.

Në nivelin e qeverisjes vendore, zbatimi dhe monitorimi i politikave kundër korrupsionit është konkretizuar përmes koordinimit dhe zbatimit të nismave antikorrupsion të parashikuara në Strategjinë Ndërsektoriale Kundër Korrupsionit (SNKK) 2015-2023, e cila vijon me Strategjinë e re 2024-2030 dhe Planin e Veprimit 2024-2026, të miratuara me Vendimin nr.859, datë 26.12.2024.

Menaxhimi i riskut të integritetit në njësitë e vetëqeverisjes vendore (NJVV) përfaqëson një proces të rëndësishëm, i cili mbështetet në a Qëllimin e parë të Politikës: Parandalimi i korrupsionit, dhe konkretizohet në Objektivin Specifik 1.4: Forcimi i mekanizmave të parandalimit të korrupsionit në njësitë e vetëqeverisjes vendore. Ky process kontribuon gjithashtu në realizimin e Qëllimit Politik 5 të Strategjisë Ndërsektoriale për Decentralizimin dhe Qeverisjen Vendore 2023-2023 (SNDQV): “Forcimi i demokracisë vendore dhe përparimi i agjendës së integrimit evropian në nivel vendor, Objektivi Specifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023.

Ky proces është gjithashtu në përputhje me rekomandimet e Komisionit Evropian (2018) për Shqipërinë në kuadër të procesit të integrimit në Bashkimin Evropian, ku ndër rekomandimet e dhëna theksohet zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional për menaxhimin e integritetit në institucionet publike të vendit.

Procesi i menaxhimit të riskut të integritetit në nivel vendor zbatohet përmes një qasjeje gjithëpërfshirëse, që përfshin të gjitha strukturat e brendshme të bashkisë. Hapi i parë i këtij procesi është hartimi i Planit të Integritetit për njësinë vendore, detajuar edhe me një Plan Veprimi trevjeçar. Monitorimi dhe raportimi i këtij plani përbëjnë etapën tjetër të menaxhimit të riskut në bashki. Monitorimi zhvillohet periodikisht (çdo vit) dhe përfshin kryerjen e aktiviteteve nga punonjësit dhe drejtuesit e bashkisë për zbatimin e masave të miratuara për trajtimin e risqeve, në përputhje me përgjegjësitë që ata mbajnë.

Agjencia për Mbështetjen e Vetëqeverisjes Vendore (AMVV), në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar procesin e monitorimit të zbatimit të Planeve të Integritetit në nivel bashkie për vitin 2024.

**II. Metodologjia e vlerësimit.**

Ky raport është hartuar sipas metodologjisë së miratuar me **Urdhrin nr.553, datë 30.09.2021**, *“Për miratimin e metodologjisë së monitorimit të Planit të Integritetit për institucionet e qeverisjes qendrore”*. Vlerësimi është realizuar nëpërmjet analizës së të dhënave dhe matjes së progresit në zbatimin e masave të përfshira në Planin e Veprimit për këtë periudhë raportimi.

**III. Monitorimit i zbatueshmërisë të Planit të Integritetit për vitin 2024.**

Raporti i Monitorimit të zbatimit të Planit të Integritetit të Bashkisë Patos për vitin 2024 përbën dokumentin e dytë të hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me Urdhrin e Ministrit të Drejtësisë nr.553, datë 30.09.2021.

Në Planin e Integritetit të bashkisë janë përcaktuar gjithsej tre objektiva, për të cilat janë parashikuar fushat me risk, si dhe janë planifikuar masat dhe aktivitetet për realizimin e tyre, si vijon:

* **Objektivi I**  **“**Forcimi, menaxhimi efektiv dhe zhvillimi i vazhdueshëm i burimeve njerëzore. për parandalimin dhe identifikimin e risqeve të integritetit për të gjitha nivelet dhe funksionet në bashki”*;*
* **Objektivi II “** Forcimi i kuadrit të brendshëm rregullator në aspekte të veçanta të etikës dhe integritetit”;
* **Objektivi III “**Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë”*;*

Plani i Integritetit është konceptuar për t’u zbatuar përgjatë një periudhe trevjeçare, konkretisht 2023-2025.

Për Bashkinë Patos Plani i Integritetit për periudhën janar-dhjetor 2024, referuar Planit të Veprimit, përmban masa dhe aktivitete të planifikuara në mbështetje të Objektivave të planifikuara.

**Situata e monitorimit të Planit të Integritetit për periudhën janar – dhjetor 2024**

**rezulton si më poshtë**:

Nga procesi i monitorimit rezulton se, në totalin prej 31 masash (aktivitetesh) të parashikuara për zbatim për vitin 2024:

* 19 masa/aktivitete janë realizuar plotësisht, që përfaqëson 61 % të totalit
* 4 masa/aktivitete janë në process realizimi, ose 13 %
* 8 masa/aktivitete mbeten të parealizuara, ose 26 %

Rezultatet janë paraqitur në tabelën dhe grafikun vijues.

Figura 1 : Shkalla e realizimit të plotë të masave/aktiviteteteve janar-dhjetor 2024.

 .

|  |  |  |
| --- | --- | --- |
| BashkiaMaliq | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i masave/aktiviteteve të PI | 31 | 19 | 4 | 8 |

Figura 2: Grafiku i zbatimit të masave/aktiviteteve janar-dhjetor 2024.

Sa më sipër, gjatë vitit 2024, Bashkia Patos ka ndërmarrë një sërë hapash të rëndësishëm në drejtim të forcimit të qeverisjes së mirë dhe integritetit institucional. Në këtë kuadër, janë hartuar dhe miratuar disa dokumente strategjike që adresojnë forcimin e etikës dhe integritetit, përmirësimin e funksionimit të strukturave vendore antikorrupsion, konsolidimin e kuadrit të brendshëm institucional, zhvillimin dhe fuqizimin e kapaciteteve të burimeve njerëzore, rritjen e rezistencës institucionale ndaj risqeve të integritetit, si dhe përmirësimin e transparencës dhe të besueshmërisë publike.

**Qasja Vlerësuese**

Raporti i monitorimit të zbatimit të Planit të Integritetit të bashkisë përmban një analizë të përgjithshme mbi zbatueshmërinë dhe progresin e arritur gjatë vitit 2024, në lidhje me aktivitetet dhe masat për menaxhimin e riskut në fusha të veçanta të përgjegjësisë. Raporti vlerëson gjithashtu përputhshmërinë me kuadrin rregullator dhe ndikimin e masave të ndërmarra në përmirësimin e performancës institucionale dhe forcimin e kapaciteteve për të parandaluar dhe për të rezistuar ndaj shkeljeve të integritetit.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2024, sipas Planit të Veprimit të Planit të Integritetit.

**Mbledhja dhe analiza e të dhënave**.

Të dhënat për hartimin e këtij raporti janë mbledhur nga Koordinatori i Integritetit të bashkisë, në përmbushje të rolit të tij si strukturë e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “**Forcimi, menaxhimi efektiv dhe zhvillimi i vazhdueshëm i burimeve njerëzore. për parandalimin dhe identifikimin e risqeve të integritetit për të gjitha nivelet dhe funksionet në bashki”.

Ky objektiv synon të përforcojë mirëfunksionimin e administratës së institucionit nëpërmjet forcimit të kapaciteteve njerëzore, trajnimit dhe rekrutimit të stafit të nevojshmëm në përputhje me strukturën dhe organikën, sanksionimit të procedurave të qarta të të gjitha proceseve të punës në njësitë e bashkisë.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 10 masa/aktivitete, nga të cilat:

* Janë realizuar 4 masa/aktivitete ose 40%
* Janë në proces realizimi 3 masa/aktivitete ose 30 %
* Nuk janë realizuar 3 masa/aktivtete ose 30%.

Rezultatet janë paraqitur në tabelën dhe grafikun më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitetenë proces | Masa dhe aktivitete te parealizuara |
| Forcimi, menaxhimi efektiv dhe zhvillimi i vazhdueshëm i burimeve njerëzore. për parandalimin dhe identifikimin e risqeve të integritetit për të gjitha nivelet dhe funksionet në bashki. | 10 | 4 | 3 | 3 |

Figura 3: **Objektivi I “**Forcimi, menaxhimi efektiv dhe zhvillimi i vazhdueshëm i burimeve njerëzore. për parandalimin dhe identifikimin e risqeve të integritetit për të gjitha nivelet dhe funksionet në bashki”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024 ky objektiv është realizuar në masën **40 %,** me zbatimin e masave /aktiviteteve si më poshtë:

* Është realizuar procesi i hartimit të deklaratave të vetëvlerësimit nga të gjithë punonjësit, si pjesë e mekanizmave të brendshëm për vlerësimin individual të përmbushjes së detyrave funksionale;
* Është kryer një vlerësim gjithëpërfshirës i nevojave për trajnim në fushën e hartimit të buxhetit, i koordinuar nga të gjitha drejtoritë dhe strukturat përkatëse të bashkisë;
* Janë zhvilluar trajnime tematikisht të fokusuara në fushën e shërbimeve publike, me qëllim forcimin e kapaciteteve institucionale dhe përmirësimin e cilësisë së ofrimit të shërbimeve ndaj qytetarëve;
* Është vendosur në funksion një mekanizëm i qartë për qytetarët për paraqitjen e ankesave dhe kërkesave për informacion, nëpërmjet kanaleve elektronike zyrtare, përfshirë adresën e email-it institucional, numrat e telefonit dhe portalin digjital të bashkisë;

**Objektivi II:”** Forcimi i kuadrit të brendshëm rregullator në aspekte të veçanta të etikës dhe integritetit”*.*

Ky objektiv synon të forcojë strukturat dhe mekanizmat që funksionojnë në nivelin e vetëqeverisjes vendore, të cilat kontribuojnë në rritjen e integritetit institucional dhe veprojnë si instrumente antikorrupsion. Këto struktura dhe mekanizma ngrihen dhe funksionojnë në përputhje me kornizën ligjore për vetëqeverisjen vendore, të drejtën e informimit, konsultimin publik, menaxhimin dhe kontrollin financiar, sinjalizimin dhe mbrojtjen e sinjalizuesit, parandalimin e konfliktit të interesit, etj.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 16 masa/aktivitete, nga të cilat:

* Janë realizuar 11 masa/aktivitete ose 68 %
* Nuk janë realizuar 5 masa/aktivtete ose 32 %.

Rezultatet janë paraqitur në tabelën dhe grafikun më poshtë.

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitetenë proces | Masa dhe aktivitete te parealizuara |
| Forcimi i kuadrit të brendshëm rregullator në aspekte të veçanta të etikës dhe integritetit | 16 | 11 | 0 | 5 |

Figura 4: **Objektivi II:”** Forcimi i kuadrit të brendshëm rregullator në aspekte të veçanta të etikës dhe integritetit”*,* grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024 ky objektiv është realizuar në masën **68 %,** me zbatimin e masave /aktiviteteve si më poshtë:

* Është zhvilluar trajnim i dedikuar për personelin në lidhje me kuadrin ligjor që rregullon parandalimin dhe deklarimin e konfliktit të interesit;
* Janë organizuar trajnime për personelin mbi kuadrin ligjor për etikën dhe Kodin e Sjelljes, me qëllim forcimin e standardeve të integritetit institucional ;
* Janë realizuar trajnime të brendshme nga stafi i Auditit të Brendshëm, të fokusuara në metodologjinë e menaxhimit të riskut dhe mekanizmat e kontrollit të brendshëm ;
* Është respektuar baza rregullative në fuqi në procesin e hartimit të buxhetit vjetor, në përputhje me dispozitat ligjore dhe udhëzimet përkatëse;
* Ekipi i Menaxhimit ka hartuar dhe ndjekur në mënyrë të strukturuar procesin e menaxhimit të buxhetit të bashkisë, duke garantuar zbatim të qëndrueshëm të objektivave financiare;
* Janë krijuar mekanizma të brendshëm kontrolli për procesin e miratimit dhe aprovimit të objektivave të hartuara, në funksion të sigurimit të cilësisë dhe integritetit në vendimmarrje;
* Është respektuar zbatimi i dispozitave të parashikuara në Kodin e Etikës nga ana e personelit të bashkisë, si pjesë e kulturës institucionale të përgjegjshmërisë dhe transparencës;
* Është zbatuar në praktikë Manuali i Vendit të Punës, në funksion të standardizimit të procedurave dhe qartësimit të përgjegjësive të personelit;
* Janë ndërmarrë masa për përfshirjen e publikut në procesin e integritetit institucional, përmes vënies në dispozicion të dokumentacionit bazë të Planit të Integritetit;

**Objektivi III:** Menaxhimi i riskut të integritetit për të giithë bashkinë, me fokus në fusha të veçanta të përgjegiësisë*;.*

Ky objektiv synon adresimin e risqeve të integritetit në fushat funksionale të përgjegjësisë së bashkisë. Masat e parashikuara synojnë të pëmirësojnë efektivitetin, efiçencën dhe cilësinë e proceseve të punës në fushat funksionale të bashkisë, me qëllim përmirësimin e shërbimeve publike, planifikimin e territorit, menaxhimin e pronave dhe aseteve publike, menaxhimin financiar, etj.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 5 masa/aktivitete, nga të cilat:

* Janë realizuar 3 masa/aktivitete ose 60%
* Është në proces realizimi 1 masë/aktivitet ose 20 %
* Nuk është realizuar 1 masë/aktivtet ose 20 %.

Rezultatet janë paraqitur në tabelën dhe grafikun më poshtë.

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitetenë proces | Masa dhe aktivitete te parealizuara |
| Menaxhimi i riskut të integritetit për të giithë bashkinë, me fokus në fusha të veçanta të përgjegiësisë*;.* | 5 | 3 | 1 | 1 |

Figura 5: **Objektivi III “**Menaxhimi i riskut të integritetit për të giithë bashkinë, me fokus në fusha të veçanta të përgjegiësisë”*,* grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024 ky objektiv është realizuar në masën **60 %,** me zbatimin e masave /aktiviteteve si më poshtë:

* Është realizuar formalizimi dhe krijimi i një databaze të strukturuar në format Excel, për regjistrimin e të gjitha pasurive në pronësi apo në administrim të Bashkisë, në funksion të përmirësimit të menaxhimit dhe transparencës;
* Është krijuar dhe vënë në funksion “Libri i Shfrytëzimit të Dokumentacionit”, ku evidentohen të dhënat përkatëse të çdo dokumenti të administruar, i cili nënshkruhet nga përdoruesi dhe arkivisti, duke garantuar gjurmueshmëri dhe kontroll të procesit të aksesimit të informacionit;
* Është siguruar ruajtja dhe administrimi nga arkivisti i të gjitha kërkesave të miratuara nga drejtuesi i njësisë përkatëse, në lidhje me shfrytëzimin e dokumentacionit zyrtar, në përputhje me kërkesat e kuadrit rregullator për menaxhimin e arkivës ;

**VI. Konkluzione dhe rekomandime:**

Në përmbyllje të këtij raporti monitorimi për periudhën raportuese *janar-dhjetor 2024*, bazuar në gjetjet që ky dokument ofron, të dhënat analitike të raportuara nga drejtoritë përkatëse dhe analizën e kryer, rezulton se:

Bashkia Patos ka vijuar me zbatimin e Planit të Integritetit, duke arritur një nivel mesatar realizimi prej 61% të masave të planifikuara për vitin 2024 (në intervalin 61-80%). Gjatë kësaj periudhe janë arritu rezultate pozitive në:

* Ngritjen e kulturës së integritetit institucional dhe financiar, në aspekte të veçanta të etikës dhe integritetit ;
* Transparencë më e lartë në publikimin e informacioneve;
* Trajnime dhe aktivitete që mbështesin burime njerëzore të kualifikuara dhe profesionale;
* Modernizimi i administratës përmes digjitalizimit të dokumentacionit;

Masat dhe aktivitetet e realizuara në kuadër të zbatimit të Planit të Integritetit kanë ndikuar ndjeshëm në rritjen e shkallës së transparencës së institucionit. Si rezultat, një sërë dokumentesh strategjike, aspekte të punës dhe të shërbimeve të ofruara, rezultatet e kontrolleve financiare, si dhe instrumentet për raportimin e korrupsionit apo shkeljeve të tjera, janë bërë të aksesueshme në adresën zyrtare të bashkisë. Ky progres e ka renditur dhe pozicionuar bashkinë në një nivel proaktiv të integritetit dhe transparencës.

**V. Hapa të tjerë:**

* Zgjerimi i trajnimeve dhe fushatave ndërgjegjësuese, me fokus në parandalimin e sjelljeve që cënojnë integritetin;
* Rritja e pjesëmarrjes qytetare dhe nxitja e sinjalizimit, përmes krijimit të kanaleve efektive dhe anonime për denoncime;
* Të vijojë puna për hartimin dhe miratimin e strategjisë për administrimin e pronave të bashkisë;
* Të vjohet me kryerjen e kontrolleve periodike nga drejtuesit për mbarëvajtjen e proceseve të lejeve të ndërtimit;
* Forcimi i koordinimit dhe bashkëpunimit ndërmjet drejtorive, për një raportim më të rregullt mbi masat e Planit të Integritetit;
* Sigurimi i një raportimi periodik transparent, përmes publikimit të raporteve 6-mujore mbi zbatimin e Planit të Integritetit;